Държавен вестник, бр. 39, 2012 г., стр. 35

БРОЙ  39	
Д Ъ Р Ж А В Е Н  В Е С Т Н И К 	
СТР.  35  
Чл. 12. Структурата на музея се определя 
в зависимост от тематичния му обхват и 
формираните фондове и включва едно ад­
министративно звено, изпълняващо функции 
във връзка с дейностите по чл. 8.
Чл. 13. Към музея функционира като 
съвещателен и доброволчески орган на об­
ществени начала Кръг „Приятели на къщата 
„Борис Христов“.
Раздел ІІІ
Организация на работата в музея
Чл. 14. Музеят осигурява дни и часове 
за посещение, съобразени със свободното 
време на различните видове и категории 
посетители, и ги обявява на подходящи 
места и на интернет страницата си.
Чл. 15. (1) За индивидуално или групово 
посещение на музейна експозиция се запла­
щат входни билети. 
(2) Цените на входните билети се опре­
делят със заповед на директора на музея 
съгласувано с финансиращия музея орган.
(3) Безплатен вход за посещение на 
експозицията е определен със заповед на 
директора на музея.
(4) Деца, учащи се и хора с увреждания 
заплащат намалени цени или се освобожда­
ват от заплащане на входен билет съгласно 
заповедта по ал. 2. 
Чл. 16. Работното време на служителите 
от музей „Борис Христов“ е от 9,00 ч. до 
17,30 ч. с обедна почивка от 30 мин във 
времето от 12,30 ч. до 13,00 ч.
Заключителна разпоредба
Параграф единствен. Този правилник се 
издава на основание чл. 29, ал. 1, т. 1 от 
Закона за културното наследство.
Министър:  
Вежди Рашидов
4855
НАРЕДБА № Н-9 
от 27 април 2012 г.
за реда за създаването и управлението на 
обществените колекции
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат услови­
ята и редът за създаването и управлението 
на обществените колекции.
Чл. 2. (1) Обществени колекции се съз­
дават към държавни органи, ведомства, 
юридически лица с нестопанска цел и регис­
трирани вероизповедания, когато в своята 
цялост имат обществена значимост.
(2) Основната дейност на обществената 
колекция е опазването и представянето на 
движими културни ценности, както и пред­
ставянето на предмети, които в съвкупност 
представляват научен, културен, обществен, 
религиозен или туристически интерес.
(3) Обществените колекции се финан­
сират от държавните органи, ведомствата, 
юридическите лица с нестопанска цел и 
регистрираните вероизповедания, към които 
са създадени.
Чл. 3. Националните и регионалните 
музеи с оглед на тематичния си обхват пре­
доставят консултации, експертни съвети и 
препоръки на обществените колекции, на 
чиято територия се намират, с цел опазване 
на движимите културни ценности.
Чл. 4. По тематичен обхват обществените 
колекции, които:
1. съдържат културни ценности, са:
а) общи, чиято дейност тематично обхваща 
различни области на знанието и изкуството 
и се осъществява на основата на еднакви по 
класификация културни ценности; 
б) специализирани, чиято дейност обхва­
ща една област на знанието или изкуството 
и се осъществяват на основата на еднакви 
по класификация културни ценности;
2. не съдържат културни ценности и са за 
представяне на личности, дейности, явления 
и събития, както и с тематично обособени 
групи от произведения на изкуството, пред­
мети и образци, които нямат качества на 
движими културни ценности или не са при­
добили качество на такива, но в съвкупност 
представляват научен, културен, обществен, 
религиозен или туристически интерес.
Г л а в а  в т о р а
РЕД ЗА СЪЗДАВАНЕ И ЗАКРИВАНЕ 
НА ОБЩЕСТВЕНИ КОЛЕКЦИИ
Чл. 5. (1) Държавни органи, ведомства, 
юридическите лица с нестопанска цел и 
регистрираните вероизповедания могат да 
създават обществени колекции с решение 
на ръководния си орган. Решението следва 
да съдържа мотиви относно обществената 
значимост на колекцията. 
(2) Проектът на решението по ал. 1 се 
съгласува с министъра на културата, за което 
се представя информация за:
1. тематичния обхват на колекцията;
2. наличието на движими културни цен­
ности, притежаващи удостоверение за иден­
тификация съгласно чл. 98, ал. 3 от Закона за 
културното наследство (ЗКН) или паспорт, за 
културни ценности по чл. 102, ал. 1 ЗКН или 
на обособена група от предмети и образци, 
които нямат качества на движими културни 
ценности, но в съвкупност представляват 
научен, културен, обществен, религиозен 
или туристически интерес;